-----------------------------------------------------------------------
  4. การวิจัยและพัฒนา

  -----------------------------------------------------------------------

ด้วยบริษัทฯ เล็งเห็นว่าการพัฒนาผลิตภัณฑ์เพื่อตอบสนองความต้องการของผู้บริโภค
และพฤติกรรมของผู้บริโภคที่เปลี่ยนแปลงตลอดเวลา ทั้งในส่วนของการปรับปรุงผลิตภัณฑ์เดิม
และพัฒนาผลิตภัณฑ์ใหม่ เป็นสิ่งที่สำคัญมากในการดำเนินธุรกิจ บริษัทฯ
จึงได้เตรียมความพร้อมโดยการจัดตั้งหน่วยงานวิจัย และพัฒนาผลิตภัณฑ์
โดยสามารถแบ่งหน่วยงานออกเป็น 3 ประเภทได้แก่

1.  การวิจัยพัฒนาและประกันคุณภาพ

บริษัทฯ มีทีมงานซึ่งมีความชำนาญด้านการวิจัยและพัฒนาวัตถุดิบและผลิตภัณฑ์ทั้งที่ใช้ในปัจจุบัน
และที่จะนำมาใช้ทดแทนในอนาคต เพื่อให้ผลิตภัณฑ์ที่ได้มีคุณภาพ อร่อย และมีคุณค่าทางโภชนาการ
รวมถึงการพัฒนาและคิดค้นสูตรในการผลิตผลิตภัณฑ์ใหม่ ๆ
ให้สอดคล้องกับความต้องการและพฤติกรรมของผู้บริโภคที่เปลี่ยนแปลงตลอดเวลา ซึ่งในปี 2546
ที่ผ่านมา บริษัทฯ สามารถพัฒนาผลิตภัณฑ์ใหม่ออกขายได้ทั้งสิ้น 21 รายการ และส่งเจ้าหน้าที่ไปฝึก
อบรม ณ สถาบันเบเกอรี่ที่มีชื่อเสียงในต่างประเทศ เช่น สหรัฐอเมริกา ญี่ปุ่น
รวมทั้งได้ว่าจ้างนักโภชนาการที่มีความรู้ความเข้าใจเกี่ยวกับขนมปังและเบเกอรี่ให้เป็นที่ปรึกษาพิเศษ
นอกจากนี้บริษัทฯ ได้ทำสัญญา License Agreement กับ Roman Meal Company
แห่งสหรัฐอเมริกา ซึ่งดำเนินธุรกิจมานานกว่า 80 ปี โดยบริษัทฯ จะได้รับสูตรและวิธีการผลิต
รวมทั้งคำแนะนำต่าง ๆ เกี่ยวกับการผลิตจากผู้เชี่ยวชาญ Roman Meal Company
ซึ่งจะทำให้เจ้าหน้าที่ของบริษัทได้เรียนรู้และพัฒนาผลิตภัณฑ์ให้มีคุณภาพและให้มีความหลากหลายมากยิ่งขึ้น

ในส่วนของการประกันคุณภาพนั้น บริษัทฯ ได้มีนโยบายให้จัดทำระบบคุณภาพ GMP และ HACCP
ซึ่งเป็นหลักเกณฑ์ วิธีการที่ดีในการผลิตอาหาร
เป็นข้อกำหนดขั้นพื้นฐานที่จำเป็นในการผลิตและควบคุมระบบการปฏิบัติงานให้ถูกต้อง
เป็นไปอย่างมีประสิทธิภาพ เพื่อให้ได้สินค้าที่มีคุณภาพและปลอดภัย
เป็นที่เชื่อถือและยอมรับจากผู้บริโภค ซึ่งปัจจุบันบริษัทฯ ได้รับการรับรองระบบคุณภาพ GMP และ
HACCP แล้ว จากสำนักงานมาตรฐานสินค้าเกษตรและอาหารแห่งชาติ กระทรวงเกษตรและสหกรณ์
และ สำนักงานคณะกรรมการอาหารและยา กระทรวงสาธารณสุข นอกจากนี้ บริษัทฯ
ได้เล็งเห็นถึงความสำคัญของระบบ ISO/IEC 17025 ซึ่งเป็นมาตรฐานห้องปฏิบัติการทดสอบ
และการสอบเทียบที่สากลยอมรับ ที่แสดงให้เห็นว่า ห้องปฏิบัติการมีการดำเนินงานด้วยระบบคุณภาพ
มีความสามารถทางด้านเทคนิควิชาการ และวิธีทดสอบ ซึ่งผลการทดสอบที่ออกโดยห้องปฏิบัติการนี้
เป็นที่เชื่อถือได้ตามมาตรฐานสากลและสามารถสนับสนุนการจัดทำระบบคุณภาพ HACCP และ GMP
รวมทั้งระบบบำบัดน้ำเสียของโรงงานได้เป็นอย่างดี
เพื่อสร้างความเชื่อมั่นในผลการทดสอบต่อลูกค้าและ Supplier
โดยผลการทดสอบสามารถนำไปใช้ในการส่งสินค้าออก หรือติดต่อหน่วยงานราชการได้
ทำให้มีความคล่องตัวในการทำงานและการค้า
รวมทั้งช่วยลดภาระของหน่วยงานราชการตรวจสอบดูแล บริษัทฯ จึงได้ใช้งบประมาณกว่า 3
ล้านบาท ในการพัฒนาห้องปฏิบัติการทดสอบให้มีระบบคุณภาพตามมาตรฐานสากล ISO/IEC 17025
ซึ่งในปัจจุบันกำลังรอการรับรองจากกรมวิทยาศาสตร์การแพทย์ กระทรวงสาธารณสุข
โดยมีขอบข่ายของการวิเคราะห์ในการยื่นขอการรับรองมาตรฐาน ISO/IEC 17025 ดังนี้

ทางด้านเคมี 12 รายการ

- % Moisture Content โดยใช้ Hot Air Oven และ Moisture Analyzer , pH , %
Ash , Acid Value , Peroxide Value , % Salt , Acidity , Chloride ,
Hardness , Total Solid และ ความถ่วงจำเพาะ

ทางด้านจุลชีววิทยา 9 รายการ

-   Aerobic Plate Count , Yeast & Mold , S.aureus , Coliform , E. Coli ,
    Salmonella spp.,

Clostridium , parfringen , Vibrio parahaemolyticus และ Bacillus cereus

  นอกจากนี้ บริษัทฯ ยังได้รับใบอนุญาตให้ขึ้นทะเบียนห้องปฏิบัติการวิเคราะห์เอกชน
  จากกรมโรงงานอุตสาห

กรรม ในขอบข่ายของมลพิษทางน้ำ อีกด้วย

และในปี 2546 ที่ผ่านมา ห้องปฏิบัติการมีความสามารถในการวิเคราะห์ทางเคมี
การตรวจรับวัตถุดิบ และการวิเคราะห์ทางจุลินทรีย์ ที่มีแนวโน้มของอัตราการวิเคราะห์เพิ่มขึ้น ดังนี้

  ------------------------------- -------- --------- ----------------------------
  จำนวนตัวอย่างวิเคราะห์ต่อปี(ตัวอย่าง)   ปี 2545   ปี 2546    เป้าหมายในปี 2547

  การวิเคราะห์ทางเคมี -              6,433    42,025    47,785 (เพิ่มขึ้น 13.71% )
  การตรวจรับวัตถุดิบ                                     

  การวิเคราะห์ทางจุลินทรีย์             92,174   143,719   159,512 (เพิ่มขึ้น 10.00% )
  ------------------------------- -------- --------- ----------------------------

นอกจากนี้บริษัทฯ
ยังได้รับการตรวจประเมินด้านสุขลักษณะที่ดีในการผลิตและความปลอดภัยของอาหารจากร้านอาหาร
Fast food ชั้นนำของโลก ตลอดจนจากหน่วยงานของ United States Army Veterinary
Corps เป็นประจำทุกปี
ซึ่งผลการตรวจทำให้ลูกค้ามีความไว้วางใจในการสั่งซื้อผลิตภัณฑ์ของบริษัทมาโดยตลอด

ณ วันที่ 31 ธันวาคม 2546 ทีมงานด้านการวิจัยและพัฒนา มีบุคลากรจำนวน 18 คน

ในช่วงปี 2544-2546 ค่าใช้จ่ายเกี่ยวกับการวิจัยและพัฒนาของบริษัทเป็นดังนี้

  หน่วย : บาท

  ---------------------------- -------------- -------------- ------------------
                               ปี 2544         ปี 2545         ปี 2546

  ค่าใช้จ่ายเกี่ยวกับการวิจัยและพัฒนา   4,609,899.22   5,353,576.59   8,127,664.32
  ---------------------------- -------------- -------------- ------------------

4.2 การวิจัยและพัฒนาด้านการตลาด

  การวิจัยและพัฒนาด้านการตลาดเป็นหนึ่งกลไกสำคัญ ที่จะทำให้บริษัทฯ
  เข้าใจถึงพฤติกรรมและความพึงพอใจ

ของผู้บริโภคที่มีต่อผลิตภัณฑ์ก่อนและระหว่างการจำหน่ายผลิตภัณฑ์
โดยเฉพาะในภาวะการณ์ที่มีการแข่งขันสูงเช่นในปัจจุบัน
มาตรฐานของการผลิตสินค้าให้ตรงตามความต้องการของผู้บริโภค
จึงถูกนำมาเป็นส่วนหนึ่งในการพัฒนาคุณภาพ
เพื่อให้คุณภาพของสินค้าและบริการตรงกับความต้องการของผู้บริโภคมากที่สุด
เนื่องจากพฤติกรรมผู้บริโภคนั้นมีความสลับซับซ้อนและมีการเปลี่ยนแปลงอยู่ตลอดเวลา
บริษัทจึงทำการวิเคราะห์พฤติกรรมผู้บริโภคจากแหล่งข้อมูลต่าง ๆ ในเชิงลึก โดยจัดจ้างบริษัทฯ
วิจัยเพื่อทำการวิจัยความพึงพอใจของผู้บริโภคที่มีต่อผลิตภัณฑ์ของบริษัทฯ
เป็นประจำทุกปีและนำข้อมูลดังกล่าวมาวิเคราะห์เพื่อพัฒนาและปรับปรุงผลิตภัณฑ์ให้เป็นไปตามที่ต้องการต่อไป
     นอกจากนี้บริษัทฯ
ยังมีนโยบายในการวิจัยเกี่ยวกับความพึงพอใจของร้านค้าในด้านคุณภาพของสินค้าและบริการของพนักงานขาย 
เพื่อใช้เป็นสื่อกลางในการรับฟังความคิดเห็นและข้อเสนอแนะจากร้านค้าขนาดเล็กที่มีอยู่ในความรับผิดชอบของบริษัทฯ
กว่า 14,270 ร้านค้า
เกี่ยวกับความพึงพอใจในด้านคุณภาพของสินค้าและบริการของพนักงานขายของบริษัทฯ
เพื่อนำมาพัฒนาปรับปรุงในด้านคุณภาพของสินค้าและบริการของพนักงานขายของบริษัทฯ
ให้มีประสิทธิภาพเพิ่มขึ้น อันเป็นพื้นฐานของการสร้างความสัมพันธ์อันดีระหว่างบริษัทฯ
และกลุ่มลูกค้าซึ่งเป็นร้านค้าขนาดเล็กในระยะยาวต่อไป

4.3 การพัฒนาทางด้านเทคโนโลยีสารสนเทศ

บริษัทได้นำ นวัตกรรมทางเทคโนโลยีสารสนเทศอันทันสมัย เพื่อรองรับการปฏิบัติงาน
ซึ่งมีขั้นตอนและขบวนการที่มีความสัมพันธ์กันอย่างต่อเนื่อง ในรูปแบบของโครงข่าย
ครอบคลุมทั่วประเทศไทย ซึ่งมีขีดความสามารถรองรับการขยายของงานได้อย่างมีประสิทธิภาพ
รวดเร็ว ถูกต้อง ครบถ้วน เชื่อถือได้ และพร้อมต่อการตรวจสอบอยู่ตลอดเวลา โดยมีการค้นคว้า
และ วิจัยพัฒนา ระบบงานสารสนเทศ บนพื้นฐานของเทคโนโลยีที่ทันสมัยอยู่เสมอ
ซึ่งมีการสนับสนุนในหลาย ๆ ส่วนงาน เช่น

1.  ด้านระบบงานขายและการกระจายสินค้า

เป็นระบบงานที่ได้นำเทคโนโลยีสารสนเทศมาใช้ ตั้งแต่การวิเคราะห์
และการคาดถึงความต้องการสินค้าของลูกค้า จากทุกภูมิภาคของประเทศไทย บนความรับผิดชอบของ
200 กว่าหน่วยขาย ผ่านระบบงานของศูนย์กระจายสินค้าทั้ง 22 แห่ง ทั้งในกรุงเทพและต่างจังหวัด
และรวบรวมผ่านระบบงานศูนย์กลางข้อมูลขนาดใหญ่ เพื่อนำมาเข้าสู่ระบบการวางแผนการผลิต
และระบบงานการผลิต จนถึงระบบคลังสินค้า
และการกระจายสินค้าได้อย่างทันเวลาต่อการปฏิบัติงานของหน่วยขายทางภาคสนาม

2.  ด้านระบบขายทางภาคสนาม

บริษัทฯ เป็นองค์กรแรก ๆ ของประเทศไทย และเป็นบริษัทแรกในกลุ่มของธุรกิจเบเกอรี่
ภายในภูมิภาคเอเชียตะวันออกเฉียงใต้ที่นำเทคโนโลยีทางด้านคอมพิวเตอร์ภาคสนาม (Mobile
Computer หรือ Hand Held ) มาใช้เพื่อการขาย ออกใบกำกับภาษี และการทำสต็อกสินค้า
ตลอดจนการตรวจนับและตรวจสอบ การรับส่งมอบสินค้า ในทุก ๆ วัน ของการปฏิบัติงานขาย
จึงทำให้ ทางบริษัท ได้รับข้อมูลอย่างรวดเร็วและถูกต้อง ทันต่อการวิเคราะห์เชิงบริหาร
และตรวจสอบ ในระบบงานบัญชีอย่างมีประสิทธิภาพ

3.  ด้านระบบบัญชีการเงินและบัญชีบริหาร

บริษัทฯ ได้นำระบบบัญชีอันทันสมัย และเป็นที่น่าเชื่อถือในระดับสากลภายใต้ชื่อ Oracle
มาทำการบันทึกและประมวลผลข้อมูล ครบทุกหน้าที่งาน
ตลอดจนการวิเคราะห์เชิงบริหารและตรวจสอบได้อย่างรวดเร็ว ทันเวลา ถูกต้อง ครบถ้วน
และเชื่อถือได้อย่างสมบูรณ์

4.  ระบบงานด้านขบวนการผลิตสินค้า

บริษัทฯ ได้พัฒนาระบบสารสนเทศ เพื่อรองรับระบบขบวนการผลิต ตั้งแต่การวางแผนการผลิต
การจัดการเตรียมวัตถุดิบตามสูตรการผลิต การวิเคราะห์ประสิทธิภาพการผลิต การวิเคราะห์ต้นทุน
ซึ่งข้อมูลเหล่านี้จะถูกนำมาวิเคราะห์ถึงประสิทธิภาพการผลิตได้อย่าง ถูกต้อง รวดเร็ว
ต่อการบริหารจัดการ